СІМ: "Арменияға бітімгерлік күштерін жібермейміз"
"СІМ: "Арменияға бітімгерлік күштерін жібермейміз"" | "https://abai.kz/post/157368"
TITLE: СІМ: "Арменияға бітімгерлік күштерін жібермейміз"
URL: https://abai.kz/post/157368
META: "СІМ: "Арменияға бітімгерлік күштерін жібермейміз"" | "https://abai.kz/post/157368"
DATE: 14.09.2022
AUTHOR(s): Abai.kz
TOTAL WORDS: 108
TEXT: Премьер-министрдің орынбасары, Сыртқы істер министрі Мұхтар Тілеуберді Арменияға қазақстандық бітімгерлерді жіберу мәселесі қарастырылмайтынын айтты. "Бұл мәселе сұрақ қоюға тұрарлықтай емес. Кеше ҰҚШҰ-ның Төтенше ұжымдық қауіпсіздік кеңесінде Армения премьер-министрі ҰҚШҰ-ға мүше мемлекеттердің басшыларын Әзербайжан мен Армения шекарасындағы жағдай туралы хабардар етті. Бірақ екі тарап әртүрлі ақпарат таратқандықтан мемлекет басшылары ҰҚШҰ-ның Бас хатшысын оқиға орнына барып, жағдаймен толық танысып, содан кейін хабардар ету керек деп шешті", - деді Тілеуберді Әлемдік және дәстүрлі діндер көшбасшыларының VII съезі аясында журналистердің сауалдарына жауап беріп. Қазақстан Сыртқы істер министрлігінің басшысына бітімгершілік күштерді жіберу мәселесі талқыланып жатыр ма деген сұрақ қойылды. "Жоқ, әзірге ондай мәселе көтеріліп жатқан жоқ", - деп жауап берді Мұхтар Тілеуберді. Abai.kz
